

Til grundejerne

Vejlby Strand

April 2022

Kære grundejer

Så blev det forår – og med det følger, at vi mødes til vores årlige oprydnings og arbejdsdag samt generalforsamling.

Du har her mulighed for at mødes med de andre husejere i området.

**Fredag, den 13. maj** mødes vi til arbejdsdag ved postkassehuset kl. 10.00

Herfra vil vi indsamle skrald; rydde op; male, hvor det trænges; og i det hele taget sørge for, at vores område er rent og indbydende.

I år er det mest malearbejdet der er brug for, da der ikke er malet siden 2019.

Til dem, som kan og vil male – tag noget tøj på, der egner sig.

Vi slutter formiddagen ved Vejlby Klit 73, hvor vi får en grillpølse og en øl eller vand.

Det plejer at være en hyggelig dag, så tilmeld dig og hele din familie – børn og voksne – på kasserer@vejlbystrand.dk eller på facebook siden. Vi skal vide antal af hensyn til indkøb.

Vi håber at se rigtig mange af Jer i bededagsferien. På gensyn.

NB medbring gerne lidt håndværktøj.

Med venlig hilsen

Bestyrelsen i Grundejerforeningen Vejlby Strand

–mail kasserer@vejlbystrand.dk – eller på facebook siden